Pornoen fik mig også til at trække mig fra mine venner. Nogle gange blev jeg hjemme for at se porno i stedet for at mødes med dem. Da jeg gik på gymnasiet, så jeg porno og onanerede, når jeg gik på toilettet. Og på mit fritidsjob blev jeg også nødt til at gå på toilettet for at onanere. Jeg kunne bare ikke lade være.

Det peakede, da jeg var 17 eller 18 år, hvor jeg kunne se alt fra almindelig porno til alt mulig ekstrem porno som bondage og dyresex, som jeg egentlig ikke tænder på. Christian

Jeg synes, grænsen mellem at have et normalt sexliv til at være pornoafhængig, er, når man ikke længere føler, man kan styre sin egen krop. Det skete for mig, de gange jeg satte mig for, at jeg ikke ville se porno og onanere i syv dage. Det endte altid med, at jeg ikke kunne styre mig og alligevel onanerede senere på dagen eller dagen efter.

I store dele af den tid, jeg var pornoafhængig, har jeg haft kæreste på. Ingen af dem har opdaget det, selvom jeg frygtede, at jeg ikke kunne præstere i sengen.